Jokūbaičiai (Šiauliai)

Jokūbaičiai – kaimas Šiaulių rajono savivaldybės šiaurinėje dalyje, 20 km į šiaurę nuo Šiaulių, prie kelio Šiupyliai–Gruzdžiai. Kaimo teritorija teka Kūra.

Istorija 

Į šiaurę nuo kaimo buvusi senovės gyvenvietė. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Gruzdžių seniūnijai, nuo 1897 m. – Piktuižių seniūnijai, nuo 1932 m. – Šiaulių apskrities Gruzdžių valsčiaus Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1950–1991 m. kaimo žemė priklausė Gruzdžių apylinkės Gruzdžių tarybiniam ūkiui.

Gyventojai 
1923 m. surašymo metu kaime buvo 16 ūkių.

Šaltiniai 

Šiaulių rajono savivaldybės gyvenvietės